АҞӘА, нанҳәа 8 - Sputnik. Даҽа 14 коронавирустә хҭыс ҿыц шьақәыргылоуп Аԥсны, даарԥшуп ичмазаҩхаз аԥсшьаҩгьы ҳәа аанацҳауеит Ауааԥсыра акоронавирустә ҿкы рацәыхьчаразы аоперативтә штаб.
"Аҵыхәтәантәи уахыки-ҽнаки рыла акоронавирустә чымазара амазааразы агәаҭара иахысит 149-ҩык ауааԥсыра, адиагноз COVID - 19 рзықәыргылоуп 14-ҩык", - ҳәа азгәаҭоуп аацҳамҭаҿы.
Раԥхьаӡа акәны Аԥсны иахьаҵанакуа COVID-19 ицәа ишалоу аарԥшуп аԥсшьаҩы, уи ихәышәтәра Урыстәыла имҩаԥысуеит, уахь дыргахьеит ҳәа азгәарҭеит аштаб аҟны.
Абыржәтәи аамҭазы Гәдоуҭатәи ахәышәтәырҭа хадаҿы ишьҭоуп акоронавирус зцәа иалоу 42-џьа апациентцәа.
"Згәабзиара ҭышәынтәалаз апациенткацәа рауӡәк дылҩаауп, аҵыхәтәантәи лтест иаанарԥшит акоронавирус шьҭа ишлымам, аха аҵыхәтәанынӡа дшьақәгылаанӡа аҩны дыҟазарц лабжьгоуп ", - ҳәа рҳәоит аштаб аҟны.
Ауааԥсыра акоронавирустә ҿкы рацәыхьчаразы аоперативтә штаб ажәлар рахь ааԥхьара ҟанаҵоит ачымазара рымкырц азы ахыхьчаратә ԥҟарақәа ирықәныҟәаларц: асоциалтә дистанциа укызароуп, унапқәа сапынла лассы-лассы иӡәӡәалатәуп, еиҳаракгьы адәахьынтә аҩны уанааилак ашьҭахь.
Акоронавирус иадҳәалоу ажәабжьқәа зегьы шәрыԥхьар ҟалоит абра>>